Frederiko la 1-a (Legnica)

Frederiko la 1-a, Duko de Legnico estis Duko de Ĥojnovo kaj Strzelin ekde 1453, de Oława kaj Legnico elde 1454, de Brieg ekde 1481 kaj de Lubeno ekde 1482. Li estis filo de Johano la 1-a, Duko de Lubeno (1425-1453) kaj lia edzino Hedviga de Briego (1433-1471), filino de Ludoviko la 2-a, Duko de Legnica (1384-1436).

 Biografio 
La sinsekvaj mortoj de lia onklo Henriko la 10-a, Duko de Ĥojnovo (1426-1452) kaj lia patro en 1453, lasis Frederikon kiel la lasta vira reprezentanto de la branĉo Legnico-Brieg de la dinastio Piast. La sep-jara princo sukcedis sian patron en Ĥojnovo kaj Strzelin sub la regado de sia patrino, la vidvina dukino Hedviga.

En la sekvanta jaro (1454), Frederiko la 1-a heredis la duklandojn de Oława kaj Niemcza, post la morto de sia pripatrina avino Margareta de Opole (1412-1454). Iom poste, li ankaŭ heredis Legnicon el la Regno de Bohemio. La reĝinado de la vidvina dukino Hedviga finiĝis en 1466, kiam Frederiko formale estas proklamita plenaĝa kaj kapabla mem administri la regnon. Tra sia tuta regado, li klopodis konsolidigi sian dinastion kaj rehavigi al si la perditajn teritoriojn de siaj antaŭuloj.

En 1481, Frederiko la 1-a akiris Briegon el la dukoj de Opole, kaj post unu jaro (1482) li faris la samon pri Lubeno, kiu tiam estis en la manoj de la dukoj de Glogovo. En 1488, li ankaŭ rehavigis al si la urbojn Biĉina, Volĉino kaj Kluĉbork. En la 3-a de majo 1469 Matiaso Korvino (1443-1490) elektiĝas kiel Reĝo de Bohemio kaj ankaŭ regis sur Silezio. Kvankam Frederiko la 1-a havis bonajn interrilatojn kun sia bopatro Georgo de Podebrado, li ankaŭ estis favora al la reĝo Matiaso Korvino. En sia lasta vivojaro tiu nomumis lin guberniestro () de Silezio.

 Edziĝo kaj familio 
En la 5-a de septembro 1474, Frederiko edziĝis al Ludmila de Poděbrad (1456-1503), filino de Georgo de Podebrado (1420-1471), kun kiu li havis tri filojn:

 Johano la 2-a (1477-1495)
 Frederiko la 2-a (1480-1547)
 Georgo la 1-a (1481-1521)

 Literaturo 

 Geneanet
 GeneAll 
 Personensuche
 History of the World from the Earliest Period to the Present Time, Volume 2, Evert Augustus Duyckinck
 Familypedia
 Genealogy.euweb
 Encyclopædia Britannica
 Universitato de Princeton 
 Countriesquest.com 
 Ulwencreutz's The Royal Families in Europe V, Lars Ulwencreutz
 A History of Poland, from Its Foundation as a State to the Present Time ..., M. Ross (of Durham.)
 Die Zisterzienserabtei Leubus in Schlesien von ihrer Gründung bis zum Ende des 15. Jarhrunderts, Waldemar P. Könighaus
 Central Europe in the High Middle Ages: Bohemia, Hungary and Poland, c.900–c ..., Nora Berend, Przemysław Urbańczyk, Przemysław Wiszewski

 Vidu ankaŭ 

Kategorio:Piastoj
Kategorio:Polaj dukoj
Kategorio:Polaj regantoj
Kategorio:Guberniestroj de Silezio
Kategorio:Sileziaj dukoj